text: Hjertecenter Varde indviet
  07 september 2010 kl. 15.28
  Det 125 mio. kroner dyre byggeri i Varde er slut. I dag blev det fejret i et muntert lag på hjertecenteret.
  I en tid, hvor Sundhedsstyrelsen er ved at trække tæppet væk under de små hjertecentre, er der dog lys.
  Således kunne Varde i dag fejre indvielsen af hjertecenterets nye lokaler i byen. 
  Med til festen var også Karl Holst, formanden for regionsrådet for Region Syddanmark.
  
  Åbning trods mangel på operationer
  Han var også i godt humør og talte varmt for et fortsat samarbejde på trods af de strikse restriktioner fra Sundhedsstyrelsen.
  Restriktionerne betyder, at et hjertecenter skal have 750 operationer om året. 
  Og der taber det lille hjertecenter i Varde stort til Odense Universitetshospital.
  Men det skabte altså ingen anstrengte miner til dagens indvielse.
  Se TV SYDS indslag om Hjertecenter Varde i aftenens udsendelse klokken 19.30.
  